**Felhasználói segédlet a letsmeet.hu oldal használatához**

Tartalom

[A szolgáltatás rövid leírása 3](#_Toc88057786)

[1. Technikai feltételek 3](#_Toc88057787)

[2. Belépés az oldalra, konferencia létrehozása, meghívók továbbításának menete 3](#_Toc88057788)

[3. Bejelentkezés résztvevőként 4](#_Toc88057789)

[4. Funkciógombok használata 6](#_Toc88057790)

[5. Egyéb beállítási lehetőségek 8](#_Toc88057791)

[Gyakori kérdések 11](#_Toc88057792)

# A szolgáltatás rövid leírása

A letsmeet.hu oldal videokonferenciák szervezésére, és lebonyolítására használt felület, amely ingyenesen vehető igénybe, figyelembe véve az oldal technikai igénybevételének korlátait.

A felületen maximum öt fős konferenciák szervezését és lebonyolítását javasoljuk, tekintettel arra, hogy a szolgáltatás hang-, és képminősége a fenti létszámmal biztosítható a megfelelő minőségben.

A szolgáltatás kizárólag demonstrációs célokat szolgál, ezért a folyamatos rendelkezésre állása nem garantált, előfordulhat, hogy a rendszer működésében fennakadások tapasztalhatók.

# 1. Technikai feltételek

Az alkalmazásnak különleges hardware igénye nincsen használatához az alábbiakkal kell rendelkeznie a felhasználóknak:

* webkamerával, mikrofonnal és hangszóróval felszerelt számítógép
* szélessávú internet

Ajánlott böngészők:

* Google Chrome
* Mozilla Firefox

Támogatott böngészők:

* Opera
* Edge
* Safari

Kérjük, hogy kamera, és mikrofon/hang beállításait minden esetben ellenőrizze az Ön által használt

számítógépen. Fontos, hogy a kamera és mikrofon is engedélyezésre kerüljön, hogy megfelelő hang-,

és képminőséggel tudjon csatlakozni a megbeszéléshez.


# 2. Belépés az oldalra, konferencia létrehozása, meghívók továbbításának menete

Az **https://letsmeet.hu/** oldalra történő belépést követően az alábbi képernyő felület jelenik meg, ahol lehetősége van megadni az összehívandó konferencia nevét a „Konferencia” mezőben.



A belépéskor itt megjelenik egy egyedi azonosító (a jelenleg még nem létező konferenciaszoba, továbbiakban **szoba** elnevezésére), amelyet szabadon meg lehet változtatni, egyedi nevet/címet adhat az összehívandó megbeszélésnek. Érdemes a szobának egyedi nevet választani, és lehetőség szerint kerülje a szóköz, és kis-, illetve nagybetűk kevert használatát. Ez az egyedi azonosító szolgál alapul a

szoba azonosításához generált **egyedi linkhez.**A szoba egyedi nevének megadásakor generálódott egyedi linket, a böngésző alkalmazás címsorából lehet kimásolni, és továbbítani a meghívott résztvevők felé.




# 3. Bejelentkezés résztvevőként


A konferencia meghívójában megkapott linkre kattintva lehetőség nyílik a konferenciába történő bejelentkezésre.  
A link megnyitásakor az alábbi képernyőablak jelenik meg:




A fenti ablakban, „A neved” sorban, kérjük, adja meg a nevét, (esetleg kiegészítve cég, intézmény nevével, vagy amennyiben szükséges beosztással), és a „CSAK HANG”, vagy „HANG ÉS VIDEO” gombra kattintva bejelentkezik a konferencia szobába.

Első bejelentkezéskor a böngésző engedélyt kér a kamera és mikrofon hozzáféréséhez, mindkettőt külön felugró ablakban, egymást követően tudja a felhasználó engedélyezni.





A bejelentkezést követően az alábbi képernyő jelenik meg:




# 4. Funkciógombok használata


A felületen a hangot és a kamera képét a konferencia közben is lehet ki-, és bekapcsolni, illetve képernyőképet megosztani a résztvevőkkel a kép mellett látható funkciógombokkal.

Javasoljuk, hogy abban az esetben, ha éppen nem Ön a prezentáló, vagy felszólaló, a mikrofonját kapcsolja ki, mert a mikrofon érzékenysége miatt a külső hangok zavarók lehetnek a többi résztvevő számára.

A hangot amennyiben hozzá szeretne szólni a szóköz nyomásával is visszakapcsolhatja, azonban azt fontos tudni, hogy ez csak a szóköz billentyű folyamatos lenyomásával marad bekapcsolva, amint a billentyűt elengedi, a mikrofon újra kikapcsolt állapotba kerül:





Lehetősége van továbbá **képernyőképének megosztására** is a többi résztvevő számára. Amennyiben a képernyőmegosztás gomra kattint az alábbi kép jelenik meg, ahol kiválaszthatja a megosztani kíván képernyőképet, és a „Megosztás” gomb megnyomásával a megosztott kép láthatóvá válik a többi résztvevő számára is:



A konferenciában résztvevő felhasználók chaten is kommunikálhatnak egymással **chat funkció** segítségével.

A chat felület a képernyő bal sarkában található menüre kattintva választható ki:





Ugyanebben a menüpontban érhetjük el **a fájl megosztás** funkciót és ellenőrizhetjük a **konferenciában résztvevő felhasználók névsorá**t.

# 5. Egyéb beállítási lehetőségek



Az alkalmazás jobb felső sorában található néhány funkciógomb amelyek részletes leírása az alábbiakban található.

***Résztvevők:***




A „Résztvevők” gombra kattintva megjelenik a konferenciában résztvevő/bejelentkezett meghívottak lista szerű felsorolása üzenetküldésre a chat funkció használatával.

***Beállítások:***




Itt az alkalmazás beállításait láthatja a felhasználó, illetve itt van lehetőség az alkalmazásra vonatkozó kamera és mikrofon beállítások módosítására a **média** menüpont kiválasztásával. Erre akkor lehet szükség, ha a konferencia során a hang vagy kép minősége nem megfelelő, ezekben az esetekben a beállítások módosításával javítható a minőség, a képfelbontás csökkentésével.




A **megjelenés** menüpontban állíthatók a konferencia képkiosztási paraméterei:

* egyforma méretű képkiosztás
* egy nagy, és kis filmkockák beállítás

Ebben a menüpontban lehetséges továbbá az alkalmazás megjelenésére vonatkozó beállítások egéb testreszabása.



A **részletek** menüpontban testre szabhatók a konferencián megjelenő résztvevőkre vonatkozó beállítások a képernyőn való megjelenés tekintetében, és az értesítésekre vonatkozóan.



***A konferenciába történő belépés letiltása:***




A funkció használatával, amennyiben az összes meghívott résztvevő már bejelentkezetett a felületre javasoljuk a konferencia lezárását, ezzel megakadályozva további felhasználók belépését. Amennyiben bárki a link ismeretében mégis csatlakozni szeretne a beszélgetéshez, akkor az a felhasználó az un. „előszobába” kerül, és megjelenik figyelmeztetésként az alábbi pajzs ikon, amelyre kattintva engedélyezhetik a felületre történő bejelentkezést a résztvevők:



A konferencia szobába történő belépés funkció használata azért is fontos, mert amennyiben ugyanazt az egyedi nevet választotta két konferenciát szervező személy is, egy konferencia szoba fog létrejönni.



A belépés funkciót választva lehetősége van moderátorként részt venni a konferenciában, és a résztvevő felhasználók tevékenységét moderálni A bejelentkezést követően az ikon zöld színűre vált és a bal oldalon található menüre kattintva érhetők el a moderátori funkciók.





Amennyiben olyan személy lép be a konferenciába, aki nem szerepel a meghívottak között, a moderátornak lehetősége van kiléptetni a konferenciából.

# Gyakori kérdések


Az alábbiakban néhány olyan problémát szeretnénk felsorolni, amely az alkalmazás használatakor felmerülhetnek.

1. **Hang és képmegjelenítési problémák**

Ha a szobába történő belépéskor **nem jelenik meg a kép, vagy esetlegesen nem működik a hang**, kérjük, hogy ellenőrizze a böngészőjében a kamera és a mikrofon beállításokat, mert lehetséges, hogy az első bejelentkezéskor nem engedélyezte ezeket a funkciókat.

* **Chrome** böngésző esetén a beállításokat az alábbiak szerint tudja módosítani
* 
* 

**Firefox** böngésző esetén a beállításokat az alábbiak szerint tudja módosítani

* 

**Nem lát, de hall bizonyos résztvevőket, vagy Önt valaki nem látja, csak hallja.**

* A beállításokban kell a megjelenő videók számát módosítani a résztvevők számára, vagy attól többre. ( 5. Egyéb beállítási lehetőségek 9. oldal)

1. **Hálózati kapcsolat, sávszélesség probléma**

* Ha a **kép vagy a hang akadozik**, a beállítások ellenőrzését követően is, javasoljuk a kamera kép kikapcsolását, illetve célszerű csökkenteni a látható kameraképek számát
* Amennyiben valamelyik **résztvevő hangja vagy képe akadozik**, valószínűsíthetően a résztvevő internetkapcsolata nem elégséges az akadálymentes közvetítéshez, ilyen esetben szintén a kamera kikapcsolása ajánlott a sávszélesség kihasználtságának csökkentése céljából.
* Előfordulhat, hogy az internetkapcsolat valamilyen okból **megszakad**, ebben az esetben csatlakozzon újra a konferenciához, a korábban kapott link segítségével.

1. **Belépési problémák**

* Amennyiben **nem tud csatlakozni** a konferencia beszélgetéshez, kérem, hogy ellenőrizze, hogy a korábban kapott linket helyesen írta-e be a böngésző címsorába, és az internet kapcsolata rendben van-e, és ha ezt követően sem tud csatlakozni kérem, hogy vegye fel a kapcsolatot a konferencia szervezőjével.

1. **Képernyő megosztásnál felmerülő problémák**

* **Nem tudja leállítani a megosztást**: a megosztás leállítása a képernyő alján, vízszintesen középen található.
* **A résztvevők látják a megosztást, de nem azt, amit a megosztó szeretne mutatni**.

A megosztást le kell állítani és kiválasztani a megfelelő alkalmazást, vagy a teljes képernyőt.

* **Egy résztvevő PowerPoint prezentációt osztott meg, de nem látszik a diavetítés**.

ALT+TAB gombok megnyomásával vissza lehet jutni a meeting alkalmazásba és kiválasztani a diavetítést, vagy a teljes képernyőt kell megosztani.